รู้จัก Mitsubishi Heavy Duty แบรนด์เครื่องปรับอากาศ ที่ใช้เทคโนโลยีระดับการผลิตยานอวกาศ
ในแต่ละกลุ่มอุตสาหกรรม แต่ละธุรกิจ มักจะมีฤดูฮิต หรือช่วงขายดีเป็นพิเศษ อย่างช่วงเข้าสู่ฤดูร้อนในประเทศไทย ทุก ๆ ปีนั้น หนึ่งในธุรกิจที่มียอดขายพุ่งขึ้นมาจนเห็นได้ชัด  ก็คือ “ธุรกิจเครื่องปรับอากาศ”
28 มี.ค. 2565

รู้จัก Mitsubishi Heavy Duty แบรนด์เครื่องปรับอากาศ ที่ใช้เทคโนโลยีระดับการผลิตยานอวกาศ
Mitsubishi Heavy Duty x ลงทุนแมน
ในแต่ละกลุ่มอุตสาหกรรม แต่ละธุรกิจ มักจะมีฤดูฮิต หรือช่วงขายดีเป็นพิเศษ อย่างช่วงเข้าสู่ฤดูร้อนในประเทศไทย ทุก ๆ ปีนั้น หนึ่งในธุรกิจที่มียอดขายพุ่งขึ้นมาจนเห็นได้ชัด 
ก็คือ “ธุรกิจเครื่องปรับอากาศ”
หากดูจากยอดขายเครื่องปรับอากาศรายไตรมาส ปีที่แล้ว
ไตรมาสที่ 1 ปี 2564 จำนวน 1.55 ล้านเครื่อง
ไตรมาสที่ 2 ปี 2564 จำนวน 1.09 ล้านเครื่อง
ไตรมาสที่ 3 ปี 2564 จำนวน 0.83 ล้านเครื่อง
จะเห็นได้ว่าเครื่องปรับอากาศขายดีโดดเด่นมากในช่วงนี้  
โดยหนึ่งในแบรนด์เครื่องปรับอากาศยอดฮิตของบ้านเรา คงหนีไม่พ้นแบรนด์ “มิตซูบิชิ เฮฟวี่ ดิวตี้”
สำหรับวันนี้ เราจะมาทำความรู้จักกับแบรนด์เครื่องปรับอากาศ “Mitsubishi Heavy Duty” 
บริษัทแห่งนี้ มีที่มาอย่างไร และเป็นผู้ผลิตเครื่องปรับอากาศ รุ่นอะไรบ้าง ?
ลงทุนแมนจะเล่าให้ฟัง
แม้ว่าเราจะคุ้นเคยกับแบรนด์มิตซูบิชิ ในฐานะผู้ผลิตรถยนต์
แต่จริง ๆ แล้ว เครือธุรกิจมิตซูบิชิ ก่อตั้งมาตั้งแต่ปี 1870 หรือราว 152 ปีก่อน 
ทำธุรกิจครอบจักรวาลตั้งแต่การเงิน เครื่องใช้ไฟฟ้า ก่อสร้าง ไปจนถึงอาวุธสงคราม
โดยเครือธุรกิจมิตซูบิชิ ก็ได้มีการแยกธุรกิจออกมา เกินกว่า 40 บริษัทย่อย 
ในช่วงภายหลังจากสงครามโลกครั้งที่ 2 ตัวอย่างบริษัท ก็เช่น
- Mitsubishi UFJ Financial Group บริษัทการเงิน มูลค่ามากที่สุดในประเทศญี่ปุ่น
- Mitsubishi Heavy Industries บริษัทผู้ผลิตชิ้นส่วนอุตสาหกรรมหนัก
และแม้ว่า Mitsubishi Heavy Industries จะเป็นผู้ผลิตชิ้นส่วนอุตสาหกรรมหนัก เช่น ยานอวกาศ ขีปนาวุธ ไปจนถึงรถหุ้มเกราะ แต่บริษัทแห่งนี้ ก็ยังมีการพัฒนาเครื่องใช้ไฟฟ้าอยู่อย่างต่อเนื่องและยังคงความเป็นผู้นำทางด้านนี้เสมอมา
หนึ่งในนั้นก็คือ “ธุรกิจเครื่องปรับอากาศ” ภายใต้บริษัท Mitsubishi Heavy Duty 
เรียกได้ว่าเครื่องปรับอากาศจากบริษัทแห่งนี้ ใช้โครงสร้างพื้นฐานทางเทคโนโลยี และความเชี่ยวชาญของวิศวกรเดียวกันกับการผลิตชิ้นส่วนยานอวกาศ ขีปนาวุธ และรถหุ้มเกราะเลยทีเดียว
สำหรับธุรกิจในประเทศไทยนั้น Mitsubishi Heavy Duty ได้เข้ามาเป็นพันธมิตร
กับบริษัท มหาจักรดีเวลอปเมนท์ จำกัด ที่เป็นผู้จัดจำหน่ายและทำการตลาดให้
ทีนี้ เรามาดูกันว่าเครื่องปรับอากาศของ Mitsubishi Heavy Duty มีรุ่นอะไรน่าสนใจบ้าง ?
เริ่มต้นจาก “KAZE Series”
เป็นโมเดลเครื่องปรับอากาศ ประเภท Non-Inverter 
มีจุดเด่นคือการให้ความเย็นได้ดี สดชื่นเหมือนอยู่ท่ามกลางธรรมชาติ 
เหมาะสำหรับสถานที่ที่มีความร้อนสูง เช่น ร้านอาหาร ห้องนั่งเล่น ไปจนถึงห้องเซิร์ฟเวอร์เก็บข้อมูลของบริษัท
โดย KAZE Series จะมาพร้อมเทคโลโลยีหลัก ได้แก่
- Jet Flow Technology 
ออกแบบช่องลม ช่วยให้ส่งลมได้ไกลถึง 17 เมตร และโหมดการทำงานพลังสูง
ส่งลมแรง ไกล ทั่วห้อง
- Hi Power
โหมดทำงานพลังสูง ช่วยเร่งประสิทธิภาพการทำงานของเครื่องปรับอากาศ
สามารถทำอุณหภูมิตามที่กำหนดไว้ได้ ภายใน 15 นาที
- Natural Solar Filter
แผ่นฟอกอากาศพลังงานแสงอาทิตย์ สามารถกำจัดกลิ่นไม่พึงประสงค์
แถมยังทำความสะอาดได้สะดวกสบาย เพียงถอดล้างด้วยน้ำสะอาดและเป่าให้แห้งได้
- Nano Air Filter
แผ่นฟอกอากาศที่มีคุณสมบัติในการกรองฝุ่น PM2.5
ให้คุณไร้กังวล เหมาะสมสถาการณ์ฝุ่นควันในปัจจุบันอย่างมาก
- Self Clean Operation 
มีฟังก์ชันช่วยไล่ความชื้น ช่วยยับยั้งการเจริญเติบโตของเชื้อราและกลิ่นอับ 
- 24 Hour Ion
ช่วยปล่อยประจุลบ สร้างอากาศบริสุทธิ์เหมือนอยู่ท่ามกลางธรรมชาติตลอด 24 ชั่วโมง
ซึ่งนอกเหนือจาก KAZE Series แล้ว
เครื่องปรับอากาศของ Mitsubishi Heavy Duty 
ก็ยังมี AKI Series เป็นรุ่นรองท็อปที่ใช้เทคโนโลยี Inverter แท้ทั้งระบบ
มาพร้อมกับฟังก์ชันที่ช่วยกระจายลมอัตโนมัติอย่างอิสระ แนวตั้ง 6 รูปแบบ 
แนวนอน 8 รูปแบบ ทำให้กระจายลมให้อุณหภูมิเท่ากันทั่วทุกมุมห้อง 
รวมถึงมีแผ่นฟอกอากาศที่มีคุณสมบัติในการกรองฝุ่น PM2.5 ได้
ซึ่งเหมาะกับสถานการณ์ฝุ่นของประเทศไทยในช่วงนี้ เป็นอย่างดี
และ FUYU Series ที่เรียกได้ว่าเป็นรุ่นท็อปที่สุดของแบรนด์ ใช้เทคโนโลยี Inverter แท้ทั้งระบบประกอบด้วยชิ้นส่วนสำคัญสำหรับระบบ Inverter 4 ชิ้นส่วน ช่วยให้เกิดการประหยัดพลังงานมากขึ้น การันตีด้วยฉลากประหยัดไฟเบอร์ 5 สูงสุด 3 ดาว และยังมาพร้อมเทคโนโลยีล้ำสมัยทั้งแผ่นฟอกอากาศที่มีคุณสมบัติดักจับและทำลายสารก่อภูมิแพ้
มีระบบจับความเคลื่อนไหวอัจฉริยะ Motion Sensor ทำงานควบคู่กับฟังก์ชั่นเปิดปิดอัตโนมัติจากการตรวจจับความเคลื่อนไหว ช่วยกระจายความเย็น ปรับโหมดการทำงาน อุณหภูมิ ระดับพัดลมโดยอัตโนมัติ ทำให้เกิดการประหยัดไฟได้ดีสุดๆ และยังมีระบบทำงานเสียงเงียบที่สุด เพียง 19 เดซิเบล ในโหมด Ultra Low เท่านั้นยังไม่พอ เพราะนอกจาก Fuyu Series จะสามารถทำความเย็นได้แล้วนั้น ในฐานะรุ่นพี่เรือธงของ Mitsubishi Heavy Duty แล้ว แอร์รุ่นนี้ยังเป็นรุ่นเดียวที่มีความสามารถในการทำความร้อน (Heating Operation) ได้อีกด้วย เหมาะอย่างมากสำหรับการติดตั้งในพื้นที่ที่มีอากาศหนาวจัดในฤดูหนาว เรียกได้ว่าครบครันจริงๆ สำหรับรุ่น Fuyu Series นี้
 
ในขณะเดียวกัน Mitsubishi Heavy Duty ก็กำลังจะมี Hoshi Series ซึ่งเป็นเครื่องปรับอากาศเทคโนโลยี Inverter อีกรุ่น ที่มีเป็นสินค้าตัวใหม่ประจำปี 2022 นี้ ซึ่งถึงแม้จะเป็นเครื่องปรับอากาศรุ่นน้องใหม่ แต่ก็ยังมาพร้อมกับเทคโนโลยี Inverter แท้ทั้งระบบ มั่นใจได้แน่นอนว่าประหยัดไฟไม่แพ้กับ Inverter รุ่นอื่นๆ อย่างแน่นอน
ถึงตรงนี้ จะเห็นได้ว่าเครื่องปรับอากาศภายใต้บริษัท Mitsubishi Heavy Duty 
เรียกได้ว่ามีความหลากหลาย และครอบคลุมการใช้งานได้หลายประเภท
ตลอดเวลาที่ผ่านมา แบรนด์เครื่องปรับอากาศนี้ ก็ได้ขึ้นชื่อเรื่องความประหยัดไฟ อึด ถึก ทน 
ซึ่งก็ไม่น่าแปลกใจเลย เพราะบริษัทแห่งนี้ มีทุนเดิมและความเชี่ยวชาญระดับผู้ผลิตยานอวกาศ ขีปนาวุธ และรถหุ้มเกราะ มีประสบการณ์การทำธุรกิจยาวนานเป็นร้อยปี
นอกจากนั้น บริษัทยังการันตีด้วยการรับประกันทุกชิ้นส่วนยาวนานกว่า 5 ปี
โดยที่เรายังสามารถขยายเวลารับประกันเพิ่มเติมได้ 6 เดือนผ่านการลงทะเบียนออนไลน์ 
แถมการให้บริการก็ยังรวดเร็ว มีมาตรฐาน
ครอบคลุมตั้งแต่การบริการติดตั้ง ล้าง ซ่อม ที่ดี สะอาด ปลอดภัย และไว้ใจได้
หากจะให้คิดถึงแบรนด์เครื่องปรับอากาศสักแบรนด์ในช่วงหน้าร้อน 
ที่ในความเป็นจริงแล้ว อุณหภูมิในบ้านเรา ก็เรียกได้ว่าร้อนเกือบทั้งปีอยู่แล้ว
แบรนด์ Mitsubishi Heavy Duty ก็น่าจะเป็นหนึ่งในตัวเลือกที่คุ้มค่า ไม่เป็นสองรองใครเลย..
ติดตามรายละเอียดเพิ่มเติม 
#เครื่องปรับอากาศ #MitsubishiHeavyDuty #Mahajak #เราพร้อมดูแลคุณเสมอนะ #เย็น #ทน #ดูแลกันไปนานๆ